Lenga piemontèisa/Gramàtica piemontèisa/Morfologìa/Verb/Verb ausiliar
Artorn

Usagi dij verb ausiliar 
Rispét a l'usagi italian (che a sarìa bin arcordé, dal moment che 'dcò la lenga italian-a a cor quàich rìsigh, ëdcò da na mira giornalìstich - televisiva), a-i é quàich diferensa. Sì sota i doma na lista dle régole d'usagi dj'ausiliar.

I notoma la presensa dle partìcole eufòniche " l' , j' " che a son part integranta dla vos verbal, ant ij temp e meud dont a son present. An general i podoma dì che:

 As deuvra l'ausiliar avèj:
 Për ij verb transitiv ativ
 Për ij verb intransitiv     che a esprimo n'assion fìsica ò mental
 Për ij verb impersonaj     che a esprimo fenòmeno metereològich
 Për ij verb podèj,     vorèj, dovèj
 Për ij verb ëd moviment an sens literal     strèit
 . . . . . . . . . . . . . . . . . . .
 As deuvra l'ausiliar esse:
 Për ij verb passiv
 Për ij verb riflessiv     e ressìproch
 Për ij verb intransitiv     che a son nen ant le categorìe sì dzora
 Për ij verb smijé     e dventé
 Për ij verb ëd     moviment arferì a un pont ëd partensa ò d'ariv

Esempi:

 I l'hai beivù
 I l'hai durmì
 A l'ha fiocà
 I l'hai nen podù andé
 I l'hai volà con un velìvol     cit
 I son ëstàit anvità
 I soma scrivusse për n'ani
 I son partì jér
 A l'é smijame 'd capì
 I son volà da ti
 etc.

 Verb ausiliar “esse”
 Verb ausiliar “avèj”

Gramàtica piemontèisa
Lenga piemontèisa